Joriy yilning 8-11 noyabr kunlari Samarqand shahrida Turkiy davlatlar tashkiloti sammiti o‘tkazilishi munosabati bilan «Samarqand» aeroporti havo kemalarini qabul qilish va parvozga chiqarishni vaqtincha to‘xtatadi. Foto: Kun.uz Uzbekistan Airports xabariga ko‘ra, Turkiy kengash o‘rnida tuzilgan tashkilotning birinchi sammiti 2022 yil noyabr oyida Samarqandda bo‘lib o‘tadi. Tashkilotga a’zo mamlakatlar davlat va hukumat rahbarlarining uchrashuvi arafasida iqtisodiyot va tashqi ishlar vazirlarining uchrashuvlari bo‘lib o‘tadi. Shu munosabat bilan aeroportni tijoriy yo‘lovchi va yuk tashish reyslari uchun vaqtincha yopish to‘g‘risida qaror qabul qilindi.